Thàinig dearbhadh bhon MOD gun tòisich obair air Cluaidh an ath-bhliadhna air ochd bàtaichean-cogaidh ùra a thogail dhan Chabhlach Rìoghail. Tha luach £2b sa chùmhnant agus cumaidh e na gàrraidhean aig Baile Ghobhainn agus Scotstoun a' dol chun na bhliadhna 2035. 'S iad frigates a bhios air an togail - ach dh'fhaodadh cuideachd gun tèid dà bhàta-faire a thogail cuideachd. Tha an t-aonadh ciùird an GMB ag ràdh, ge-tà, nach eil an cùmhnant a' coileanadh na bha air a ghealltainn ron referendum air neo-eismealachd na h-Alba ann an 2014.